නිල්වලා සහ ගිං ගඟ පිටාර ගැලීම හේතුවෙන් අකුරැස්ස සහ මාකඳුර ආදී ප්‍රදේශවල පහත්බිම් ජලයෙන් යට වී ඇති බවයි දිස්ත්‍රික් ආපදා කළමනාකරණ මධ්‍යස්ථානයේ සහකාර අධ්‍යක්ෂ ලූතිනන් කර්නල් ප්‍රියංකර පියසේන සඳහන් කළේ.ගාල්ල දිස්ත්‍රික්කයේ ද පහත්බිම් කිහිපයක් ජලයෙන් යට වී ඇති බවයි අප වාර්තාකරුවන් සඳහන් කළේ.රත්නපුර දිස්ත්‍රික්කයට ද වර්ෂාවෙන් බලපෑම් එල්ල වී ඇති අතර, පහත් බිම් රැසක් ජලයෙන් යට වී ඇති බවයි හිරු ප්‍රාදේශීය වාර්තාකරු අජිත් ලාල් ශාන්ත උදය ප්‍රකාශ කළේ.මධ්‍යම කඳුකරයට ඇද හැලෙන වර්ෂාපතනයත් සමඟ කොත්මලේ ජලාශයේ වාන් දොරටු 4ක් තවමත් විවෘතව පවතිනවා.මේ අතර, අයහපත් කාලගුණයෙන් මේ වන විට මිය ගිය සංඛ්‍යාව 6 දක්වා ඉහළ ගොස් තිබෙනවා.